ddrg/super_eurlex huggingface dataset:
(6)

Tšekin perustamissopimuksen 104 artiklan 7 kohdan nojalla annetun neuvoston suosituksen mukaisesti liiallisen alijäämän korjaamiseksi vuoteen 2008 mennessä toteuttamien toimien arvioinnin perusteella voidaan tehdä seuraavat päätelmät: — Tšekki esitti 15 päivänä maaliskuuta 2007 lähentymisohjelman uusimman tarkistuksen, joka kattaa ajanjakson vuoteen 2009 saakka. Ohjelma sisältää seuraavat vuotuiset alijäämäennusteet: 4,0 prosenttia suhteessa BKT:hen vuonna 2007, 3,5 prosenttia suhteessa BKT:hen vuonna 2008 ja 3,2 prosenttia suhteessa BKT:hen vuonna 2009. Ohjelma sisältää myös uuden hallituksen lisälausuman, jonka mukaan tavoitteena on supistaa julkisen talouden alijäämä 3,2 prosenttiin suhteessa BKT:hen vuonna 2008 ja 2,8 prosenttiin suhteessa BKT:hen vuonna 2009 useiden vielä selventämättömien poliittisten toimenpiteiden avulla. — Komission kevään 2007 talousennuste, jonka mukaan alijäämä on 3,9 prosenttia suhteessa BKT:hen vuonna 2007 ja 3,6 prosenttia suhteessa BKT:hen vuonna 2008, jos politiikka säilyy muuttumattomana, vahvistaa sen, että nykyistä politiikkaa jatkamalla neuvoston 104 artiklan 7 kohdan nojalla annetussa suosituksessa asetettuihin vuosien 2007 (3,3 % suhteessa BKT:hen) ja 2008 (alle 3 % suhteessa BKT:hen) tavoitteisiin ei päästä. Rakenteellisen alijäämän (eli suhdannekorjatun alijäämän kertaluonteisia ja väliaikaisia toimenpiteitä lukuun ottamatta) ennustetaan syvenevän 1 prosenttiyksikköä suhteessa BKT:hen vuonna 2007 kasvettuaan myös vuosina 2005 ja 2006. — Alijäämän arvioidaan kasvavan vuonna 2007, vaikka talouskasvu on paljon vahvempaa kuin neuvoston suosituksen antamishetkellä ennustettiin. Alijäämän kasvu johtuu lähinnä sosiaalimenojen korotuksista, joista päätettiin ennen vuoden 2006 parlamenttivaaleja. Vuoden 2007 alijäämän odotetaan kasvavan, vaikka alijäämä on edellisvuosina jäänyt paljon neuvoston suosituksessa arvioitua pienemmäksi. Syynä tähän on ollut pikemminkin odotettua parempi talouskasvu kuin kestävät menoleikkaukset.
(3)

Benfurakarbin vaikutukset ihmisten terveyteen ja ympäristöön on arvioitu asetusten (EY) N:o 451/2000 ja (EY) N:o 703/2001 säännösten mukaisesti ilmoittajan ehdottamien käyttötarkoitusten osalta. Lisäksi kyseisissä asetuksissa nimetään esittelevät jäsenvaltiot, joiden on toimitettava asiaa koskevat arviokertomukset ja suositukset Euroopan elintarviketurvallisuusviranomaiselle asetuksen (EY) N:o 451/2000 8 artiklan 1 kohdan mukaisesti. Benfurakarbin osalta esittelevänä jäsenvaltiona oli Belgia, ja kaikki asiaa koskevat tiedot toimitettiin 2 päivänä elokuuta 2004.
(3)

Metomyylin vaikutukset ihmisten terveyteen ja ympäristöön on arvioitu asetusten (EY) N:o 451/2000 ja (EY) No 703/2001 säännösten mukaisesti ilmoittajan ehdottamien käyttötarkoitusten osalta. Lisäksi kyseisissä asetuksissa nimetään esittelijöinä toimivat jäsenvaltiot, joiden on toimitettava asiaa koskevat arviointikertomukset ja suositukset Euroopan elintarviketurvallisuusviranomaiselle asetuksen (EY) N:o 451/2000 8 artiklan 1 kohdan mukaisesti. Metomyylin osalta esittelevä jäsenvaltio oli Yhdistynyt kuningaskunta, ja kaikki asiaa koskevat tiedot toimitettiin 3 päivänä toukokuuta 2004.
(22)

Kuten myös menettelyn aloittamisesta tehdyssä päätöksessä todetaan, komissio katsoo, että koska toimenpidettä ei voida vapauttaa ilmoitusvelvollisuudesta asetuksen (EY) N:o 68/2001 nojalla, se on arvioitava perustamissopimuksen 87 artiklan 3 kohdan c alakohdan mukaisesti. Kyseisessä alakohdassa määrätään, että yhteismarkkinoille soveltuvana voidaan pitää ”tukea tietyn taloudellisen toiminnan tai talousalueen kehityksen edistämiseen, jos tuki ei muuta kaupankäynnin edellytyksiä yhteisen edun kanssa ristiriitaisella tavalla”. Arvioidessaan yksittäisen koulutustuen, jolle ei määränsä vuoksi voida myöntää asetuksessa (EY) N:o 68/2001 säädettyä poikkeusta ja joka on sen vuoksi arvioitava perustamissopimuksen 87 artiklan 3 kohdan c alakohdan mukaisesti, komissio tukeutuu asetuksen (EY) N:o 68/2001 pääperiaatteisiin. Tämä edellyttää muun muassa sen tarkistamista, että kaikki muut asetuksessa (EY) N:o 68/2001 säädetyt poikkeusta koskevat edellytykset täyttyvät. Komissio ei kuitenkaan tyydy tarkistamaan, että kyseiset edellytykset täyttyvät, vaan tarkastelee lisäksi perusteellisemmin toimenpiteen soveltuvuutta yhteismarkkinoille. Erillisen ilmoituksen tarkoituksena on nimenomaisesti arvioida tukea yksityiskohtaisesti tarkasteltavana olevaan tapaukseen liittyvien erityisolosuhteiden perusteella.
(2)

Asetuksella (EY) N:o 247/2006 säädettiin uusista säännöistä, jotka koskevat yhteisön osallistumista kasvinterveydellisiin toimenpiteisiin unionin syrjäisimmillä alueilla. Näin ollen Ranskan merentakaisten departementtien, Azorien ja Madeiran osalta on määriteltävä uudelleen ne toimenpiteet, joihin on saatavilla yhteisön rahoitusta, sekä tukikelpoiset menot.
FI Euroopan unionin virallinen lehti C 212/4

NEUVOSTON PÄÄTÖS,

tehty 21 päivänä toukokuuta 2007,

Euroopan elin- ja työolojen kehittämissäätiön johtokunnan hallitusten edustajien ryhmän bulgarialaisten ja romanialaisten varsinaisten ja varajäsenten nimeämisestä

(2007/C 212/07)

EUROOPAN UNIONIN NEUVOSTO, joka

ottaa huomioon Euroopan elin- ja työolojen kehittämissäätiön luomisesta 26 päivänä toukokuuta 1975 annetun neuvoston asetuksen (ETY) N:o 1365/75 (1), sellaisena kuin se on muutettuna asetuksella (EY) N:o 1111/2005, ja erityisesti sen 6 artiklan,

ottaa huomioon Bulgarian ja Romanian hallitusten neuvostolle esittämät ehdokkaat hallitusten edustajiksi,

sekä katsoo seuraavaa:

(1) Neuvosto on 13 päivänä joulukuuta 2004 tekemällään päätöksellä (2) nimennyt Euroopan elin- ja työolojen kehittämissäätiön johtokunnan varsinaiset ja varajäsenet 19 päivänä lokakuuta 2004 alkavaksi ja 18 päivänä lokakuuta 2007 päättyväksi toimikaudeksi.

(2) On nimettävä Bulgarian ja Romanian hallitusten edustajien ryhmän varsinaiset jäsenet ja varajäsenet 18 päivänä lokakuuta 2007 päättyväksi toimikaudeksi,

ON PÄÄTTÄNYT SEURAAVAA:

Ainoa artikla

Nimetään Euroopan elin- ja työolojen kehittämissäätiön johtokunnan varsinaiset ja varajäsenet jäljellä olevaksi toimikaudeksi 18 päivään lokakuuta 2007:

HALLITUKSEN EDUSTAJAT

Maa Varsinaiset jäsenet Varajäsenet Bulgaria Lazar LAZAROV Donka DONCHEVA Romania Sorin Ioan BOTEZATU Elena ISPAS

Tehty Brysselissä 21 päivänä toukokuuta 2007. Neuvoston puolesta Puheenjohtaja M. GLOS

(1) EYVL L 139, 30.5.1975, s. 1.

(2) EUVL C 317, 22.12.2004, s. 4.
(2)

Ohjelmat laaditaan yhteisön puitteista yhteisen kalastuspolitiikan toteuttamista varten tarvittavien tietojen keruulle ja hallinnalle 29 päivänä kesäkuuta 2000 annetun neuvoston asetuksen (EY) N:o 1543/2000 (2) ja yhteisön kalastusalan tietojenkeruun vähimmäisohjelmista ja laajoista ohjelmista ja neuvoston asetuksen (EY) N:o 1543/2000 soveltamista koskevista yksityiskohtaisista säännöistä 25 päivänä heinäkuuta 2001 annetun komission asetuksen (EY) N:o 1639/2001 (3) mukaisesti.
(12)

Tästä päätöksestä on ilmoitettava bioturvallisuuden tiedonvälitysjärjestelmän kautta biologista monimuotoisuutta koskevan yleissopimuksen Cartagenan bioturvallisuuspöytäkirjan sopimuspuolille muuntogeenisten organismien valtioiden rajat ylittävistä siirroista 15 päivänä heinäkuuta 2003 annetun Euroopan parlamentin ja neuvoston asetuksen (EY) N:o 1946/2003 (6) 9 artiklan 1 kohdan ja 15 artiklan 2 kohdan c alakohdan mukaisesti.
(11)

Tästä päätöksestä on ilmoitettava bioturvallisuuden tiedonvälitysjärjestelmän kautta biologista monimuotoisuutta koskevan yleissopimuksen Cartagenan bioturvallisuuspöytäkirjan sopimuspuolille muuntogeenisten organismien valtioiden rajat ylittävistä siirroista 15 päivänä heinäkuuta 2003 annetun Euroopan parlamentin ja neuvoston asetuksen (EY) N:o 1946/2003 (6) 9 artiklan 1 kohdan ja 15 artiklan 2 kohdan c alakohdan mukaisesti.
(1)

Tämä päätös on osoitettu seuraaville yrityksille: Aalberts Industries NV, Aquatis France SAS, Simplex Armaturen + Fittings GmbH & Co. KG, VSH Italia Srl., Yorkshire Fittings Limited, Advanced Fluid Connections plc, IBP Limited, International Building Products France SA, International Building Products GmbH, Delta plc, Aldway Nine Limited, Delta Engineering Holdings Limited, Druryway Samba Limited, Flowflex Holdings Ltd, Flowflex Components Ltd, IMI plc, IMI Kynoch Ltd, Mueller Industries Inc., Mueller Europe Ltd, WTC Holding Company Inc., Pegler Ltd, Tomkins plc, FRA.BO SpA., Supergrif SL, SANHA Kaimer GmbH & Co. KG, Kaimer GmbH & Co. Holdings KG, SANHA Italia srl, Viega GmbH & Co. KG, Legris Industries SA ja Comap SA.
(17)

Merirahdin kustannukset ovat useimmille asiakkaille keskeisin terminaalin valintaan vaikuttava tekijä. Kivihiilen ja erityisesti rautamalmin merikuljetuksessa on yleensä taloudellisempaa käyttää mahdollisimman suuria aluksia. Aluksen koon valintaa rajoittaa kuitenkin satamien syväys. Markkinatutkimuksessa selvisi, että Antwerpenin sataman syväys on pienempi kuin Rotterdamin ja muiden ARA-alueen satamien, minkä vuoksi täydessä lastissa olevat suuret alukset (joiden kantavuus yli 140 000 tonnia) eivät pääse Antwerpenin satamaan. Sen sijaan tällaiset alukset tuovat 79 prosenttia kaikesta kivihiilestä ja 93 prosenttia kaikesta rautamalmista, joka puretaan Rotterdamin satamassa. Merikuljetuskustannusten kvantitatiivinen analyysi vahvisti sataman syväyksen merkityksen sekä siitä ABT-terminaalille aiheutuvan suhteellisen merkittävän kustannushaitan EMO-EKOMin terminaaliin verrattuna. Kun on kyse kivihiilestä, jota on kuljetettu ilman syväysrajoituksia (tällaisen kivihiilen osuus on yli 70 prosenttia kaikesta ARA-alueen satamissa puretusta kivihiilestä), Antwerpenin ja Rotterdamin välinen merikuljetuskustannusten ero on keskimäärin noin 50 prosenttia kivihiilen käsittelymaksusta. Näin ollen jos hinnat nousevat 10 prosenttia, terminaalin vaihtaminen on epätodennäköistä.
(35)

Näistä rikkomisista määrätään seuraavat sakot: a) Combipac BV: 0 euroa; tästä määrästä British Polythene Industries PLC on velvollinen maksamaan yhteisvastuullisesti 0 euroa; b) Bischof + Klein GmbH & Co. KG: 29,15 miljoonaa euroa, ja Bischof + Klein France SAS: 3,96 miljoonaa euroa; c) RKW AG Rheinische Kunststoffwerke ja JM Gesellschaft für industrielle Beteiligungen mbH & Co. KGaA, yhteisvastuullisesti: 39 miljoonaa euroa; d) Kendrion N.V.: 34 miljoonaa euroa; tästä määrästä Fardem Packaging B.V. on velvollinen maksamaan yhteisvastuullisesti 2,20 miljoonaa euroa; e) Nordenia International AG: 39,10 miljoonaa euroa; tästä määrästä Nordfolien GmbH on velvollinen maksamaan yhteisvastuullisesti 7,18 miljoonaa euroa; f) Trioplast Wittenheim SA: 17,85 miljoonaa euroa; tästä määrästä FLSmidth & Co. A/S ja FLS Plast A/S ovat velvolliset maksamaan yhteisvastuullisesti 15,30 miljoonaa euroa ja Trioplast Industrier AB on velvollinen maksamaan yhteisvastuullisesti 7,73 miljoonaa euroa; g) Cofira-Sac SA: 350 000 euroa; h) Plásticos Españoles SA ja Armando Álvarez SA, yhteisvastuullisesti: 42 miljoonaa euroa; i) Sachsa Verpackung GmbH: 13,20 miljoonaa euroa; tästä määrästä Groupe Gascogne on velvollinen maksamaan yhteisvastuullisesti 9,90 miljoonaa euroa; j) UPM-Kymmene Oyj: 56,55 miljoonaa euroa; k) Bernay Film Plastique: 940 000 euroa; l) Bonar Technical Fabrics NV ja Low & Bonar PLC, yhteisvastuullisesti: 12,24 miljoonaa euroa; m) Stempher BV ja Koninklijke Verpakkingsindustrie Stempher C.V., yhteisvastuullisesti: 2,37 miljoonaa euroa.
(1)

Asetuksen (EY) N:o 378/2007 1 artiklan 1 kohdassa säädetään, että jäsenvaltiot, joissa tämän asetuksen tullessa voimaan sovelletaan neuvoston asetuksen (EY) N:o 1259/1999 4 artiklassa säädetystä vapaaehtoisesta mukauttamisjärjestelmästä neuvoston asetuksessa (EY) N:o 1782/2003 säädettyyn pakolliseen mukauttamisjärjestelmään siirtymistä koskevista säännöistä 22 päivänä syyskuuta 2004 annetun komission asetuksen (EY) N:o 1655/2004 (2) 1 artiklassa tarkoitettua suorien tukien lisävähennysjärjestelmää, voivat kaudella 2007–2012 vähentää yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä 29 päivänä syyskuuta 2003 annetun neuvoston asetuksen (EY) N:o 1782/2003 (3) 2 artiklan d alakohdassa tarkoitettujen suorien tukien määriä, jäljempänä ’vapaaehtoinen mukauttaminen’.
(11)

Tämän vuoksi komission on todettava, että Ranskan viranomaisten Ernaultille pelastamistukena myöntämä laina ei sovellu yhteismarkkinoille suuntaviivojen mukaisesti. Yhteismarkkinoille soveltumattoman lainan myöntämispäivän katsotaan olevan joulukuun 14 päivä 2006 eli päivä, jona rakenneuudistussuunnitelman peruuttamisesta ilmoitettiin. Komissio toteaa myös, että tukea ei voida pitää yhteismarkkinoille soveltuvana muun oikeusperustan nojalla. Pelastamistukena myönnettyä lainaa on tämän vuoksi pidettävä yhteismarkkinoille soveltumattomana tukena joulukuun 14 päivästä 2006 alkaen, ja Ranskan on näin ollen perittävä se takaisin edunsaajan asemassa olleelta Ernaultilta.
(27)

Ilmoitetun lain 5 §:ssä vahvistetaan tapaukset, joissa lain nro 67/88 15 §:n 16 momentin mukaisia lainoja koskevat etuudet ovat voimassa myös silloin, kun eräät alun perin vahvistetuista edellytyksistä eivät täyty. Erityisesti 5 §:n 2 momentissa täsmennetään, että edellä mainitun 15 §:n 16 momentin mukaisia, yhteisiä kehittämistoimia tai velkojen konsolidointia varten otettuja lainoja koskevia etuuksia sovelletaan edelleen myös silloin, kun lain nro 87/90 1 §:n, sellaisena kuin se on korvattuna lain nro 252/91 1 §:llä, mukaisesti hyväksytty integroitu hanke on pantu täytäntöön ainoastaan osittain, edellyttäen että lainanottajan oma integroitu hanke on saatettu päätökseen. Lain 5 §:n 3 momentissa säädetään, että yksinomaan velkojen konsolidointia varten otettuihin lainoihin liittyvät luottoetuudet ovat voimassa myös siinä tapauksessa, että integroitua hanketta ei ole saatettu kokonaisuudessaan päätökseen, mikäli lainanottaja esittää oman investointihankkeen, joka on määrä toteuttaa käyttäen osaa myönnetyistä lainavaroista. Lisäksi saman §:n 4 momentissa säädetään, että yritykset, jotka ovat liittyneet yhteen toteuttaakseen kansallisesti merkittävän integroidun kehittämishankkeen kotieläintuotannon alalla ja jotka on jo hyväksytty lain nro 87/90 1 §:ssä, sellaisena kuin se on korvattuna lain nro 252/91 1 §:llä, tarkoitetun rahoitustuen piiriin, säilyttävät oikeutensa ja tukikelpoisuutensa myös siinä tapauksessa, että alkuperäistä integroitua hanketta ei ole saatettu kokonaan päätökseen, edellyttäen että ne ovat saattaneet päätökseen oman osuutensa hankkeesta.
(15)

Asetuksen (EY) N:o 1400/2002 johdanto-osan 26 kappaleen mukaan DaimlerChrysler ei ole velvollinen antamaan riippumattomille korjaamoille sellaista teknistä tietoa, jonka avulla kolmannet voisivat ohittaa tai purkaa ajoneuvoihin asennetut murtohälyttimet ja/tai kalibroida uudelleen (3) sähköisiä laitteita tai tehdä muutoksia ajoneuvojen suorituskykyä rajoittaviin laitteisiin. Kuten kaikkia poikkeuksia EU:n lainsäädännössä, johdanto-osan 26 kappaletta on tulkittava suppeasti. Sitoumuksissa todetaan, että mikäli DaimlerChrysler perustelee kieltäytymistä teknisten tietojen antamisesta riippumattomille korjaamoille vetoamalla kyseiseen poikkeukseen, sen on sitouduttava varmistamaan, että tiedot rajoittuvat johdanto-osan 26 kappaleessa kuvatun suojan antamiseksi tarvittaviin tietoihin. Sitoumusten mukaan sen on myös varmistettava, että tietojen puute ei estä riippumattomia korjaamoita harjoittamasta muita kuin johdanto-osan 26 kappaleessa mainittuja toimia, mukaan luettuina sähköisiä moottorin ohjausyksiköitä, turvatyynyjä, turvavöiden esikiristimiä ja keskuslukitusjärjestelmiä koskevat korjaukset.
(12)

Markkinatutkimus osoitti, että Euroopassa on erotettava muuntogeenisen ja ei-muuntogeenisen lesitiinin markkinat. Euroopassa (toisin kuin muualla maailmassa) asiakkaat vastustavat voimakkaasti muuntogeenisten tuotteiden käyttöä. Tämän vuoksi Euroopan unioni on vuodesta 2004 antanut useita asetuksia (2), joissa edellytetään, että muuntogeeniset elintarvikkeet, rehut ja näiden ainesosat on merkittävä ja että niiden on oltava jäljitettävissä. Lesitiini voidaan vapauttaa merkitsemispakosta, mutta ainoastaan, jos on käytössä vakiintunut varmentamismenettely (ns. jäljitysketju), joka kattaa koko tuotanto- ja toimitusketjun. Sillä on todistettava, että käytettävä soija on ei-muuntogeenistä ja että väli- ja lopputuotteisiin lisätyt aineet on säilytetty erillään muuntogeenisistä aineista kylvön, sadonkorjuun, varastoinnin, jalostuksen ja jakelun yhteydessä.
(31)

Sitoumuksen 1 tarkoituksena on varmistaa, että Vivendi ei sovella SFR:ään / Télé 2:en edullisempia ehtoja kuin muihin DSL-operaattoreihin tarjotessaan niille itse tuottamiaan kanavia tai kanavia, joiden jakeluun DSL-verkossa sillä on jo nyt tai on mahdollisesti jatkossa yksinoikeudet. Tämä sitoumus tarkoittaa käytännössä sitä, että Vivendin on tarjottava DSL-operaattoreille SFR:n / Télé 2:n jakelemia kanavia tavanomaisin markkinaehdoin, jotka eivät saa olla SFR:lle / Télé 2:lle myönnettyjä ehtoja epäedullisemmat.
(10)

Perinteisillä lentoyhtiöillä on siten paremmat edellytykset kilpailla verkkosivustoja pääasiallisena jakelukanavanaan käyttävien halpalentoyhtiöiden kanssa. Lisäksi matkailupalveluiden tarjoajien kannattaa panostaa verkkosivustoihin siksi, että ne vaikeuttavat eri palveluntarjoajien välistä vertailua, koska käyttäjien on tehtävä hakuja useammalla erillisellä verkkosivustolla. Tämä on osasyy verkkosivustojen kasvuun viime vuosina. IATA:n keräämien tietojen mukaan keskimäärin 25 prosenttia ETA:n 20 suurimman lentoyhtiön kaikista varauksista oli vuonna 2005 suoria varauksia (20 prosenttia vuonna 2004 ja 16 prosenttia vuonna 2003).
d)

175 euroa testiä kohti, kun on kyse erottelevista primaarisista molekyylitesteistä, joita tarkoitetaan asetuksen (EY) N:o 999/2001 liitteessä X olevan C luvun 3.2 kohdan c alakohdan i alakohdassa.
(9)

Bluetongue-taudin puhkeaminen Belgiassa, Saksassa, Ranskassa, Luxemburgissa ja Alankomaissa on ennennäkemätöntä. Jotta taudin puhkeamisen aiheuttamia kielteisiä seurauksia voidaan vähentää, eläinlääkäreiden käyttöön on asetettava uusimmat tieteelliset tiedot; tavoitteena on parantaa passiivista kliinistä valvontaa, joka perustuu epäiltyjen tautitapausten nopeaan tunnistamiseen ja ilmoittamiseen, mikä on keskeistä bluetongue-tautia koskevissa varautumissuunnitelmissa.
(1)

Päätös on osoitettu seuraaville: Elliniki Etairia Prostasias tis Pneymatikis Idioktisias A.E. (AEPI), Gesellschaft zur Wahrnehmung mechanisch-musikalischer Urheberrechte m.b.H. (AustroMechana), BMG Music Publishing International Ltd, Gesellschaft für musikalische Aufführungs- und mechanische Vervielfältigungsrechte (GEMA), Mechanical-Copyright Protection Society Limited (MCPS), Mechanical-Copyright Protection Society Ireland (MCPSI), Nordic Copyright Bureau (NCB), Société Belge des Auteurs Compositeurs et Editeurs (SABAM), Société pour l’Administration du Droit de Reproduction Mécanique des Auteurs, Compositeurs et Editeurs (SDRM), Sociedad General Autores y Editores (SGAE), Società Italiana degli Autori ed Editori (SIAE), Sony/ATV Music Publishing Europe, Sociedade Portuguesa de Autores (SPA), Stichting Stemra (STEMRA), Schweizerische Gesellschaft für die Rechte der Urheber musikalischer Werke (SUISA), Universal Music Publishing Group ja Warner Chappell Music Ltd, jäljempänä ’Cannesin sopimuksen voimassaolon jatkamista koskevan sopimuksen sopimuspuolet’.
(4)

Kevään ja syksyn satoihin kohdistuneiden vaikutusten arviointi on osoittanut, että kuivuus on vähentänyt merkittävästi sekä viljan että rehun tuotantoa ja että arvioitu keskimääräinen viljantuotanto vuonna 2007 on jopa alle 45 prosenttia edellisten vuosien keskiarvosta.
1.

Kasvien on oltava seuraavien lajikkeiden lepotilassa olevista silmuista muodostuvaa lisäysaineistoa Kroatiasta tuotaessa: Babić, Borgonja, Dišeča belina, Graševina, Grk, Hrvatica, Kraljevina, Malvasija dubrovačka, Malvazija (syn. Malvazija istarska bijela), Maraština, Muškat momjanski (syn. Muškat istarski), Muškat ruža porečki, Plavac mali, Plavac veliki, Plavka (syn. Plavina), Pošip, Škrlet, Teran, Trnjak, Vugava tai Žlahtina, tai entisestä Jugoslavian tasavallasta Makedoniasta tuotaessa: Aleksandriski muškat, Alikant buse, Belan, Belo zimsko, Beogradska bessemena, Demir kapija, Grenaš crn, Kadarka, Krainski bojadiser, Kratošija, Moldavija, Ohridsko crno, Plavec mal, Plovdina, Prokupec, R’kaciteli, Semijon, Smederevka, Stanušina, Sultanina, Temjanika, Teran, Vranec, Župljanka tai Žilavka, jotka on: a) tarkoitettu vartettavaksi yhteisössä 7 kohdassa tarkoitetuissa kasvatuspaikoissa perusrunkoihin, jotka on tuotettu yhteisössä; b) korjattu varastointitaimitarhoista, jotka on virallisesti rekisteröity Kroatiassa tai entisessä Jugoslavian tasavallassa Makedoniassa. Poikkeusta soveltavien jäsenvaltioiden on laadittava komission ja muiden jäsenvaltioiden saataville luettelot rekisteröidyistä taimitarhoista viimeistään 31 päivänä joulukuuta sinä vuonna, joka edeltää ajankohtaa, jona kasveja tuodaan yhteisöön. Näihin luetteloihin on sisällytettävä lajikkeen nimi, tällä lajikkeella istutettujen rivien lukumäärä sekä kullakin rivillä olevien kasvien lukumäärä jokaista taimitarhaa kohti, sikäli kuin kasvit on arvioitu kelvollisiksi lähetettäväksi yhteisöön vuonna 2008, 2009 tai 2010 tässä päätöksessä vahvistetuilla edellytyksillä; c) pakattu huolellisesti, ja pakkausten tunnistus on varmistettava merkinnällä, joka mahdollistaa rekisteröidyn taimitarhan ja lajikkeen tunnistuksen.
(2)

Euroopan parlamentin ja neuvoston asetuksen (EY) N:o 2160/2003 täytäntöönpanosta lajin Gallus gallus munivissa kanoissa esiintyvien tiettyjen salmonellan serotyyppien vähentämistä koskevan yhteisön tavoitteen osalta sekä asetuksen (EY) N:o 1003/2005 muuttamisesta 31 päivänä heinäkuuta 2006 annetussa komission asetuksessa (EY) N:o 1168/2006 (2) vahvistetaan yhteisön tavoite kaikkien kansanterveydellisesti merkityksellisten salmonellan serotyyppien esiintyvyyden vähentämiseksi lajin Gallus gallus munivissa parvissa alkutuotantovaiheessa.
(15)

Asetuksen johdanto-osan 26 kappaleen mukaan Fiat ei ole velvollinen antamaan riippumattomille korjaamoille sellaista teknistä tietoa, jonka avulla kolmannet voisivat ohittaa tai purkaa ajoneuvoihin asennetut murtohälyttimet ja/tai kalibroida uudelleen (3) sähköisiä laitteita tai tehdä muutoksia ajoneuvojen suorituskykyä rajoittaviin laitteisiin. Kuten kaikkia poikkeuksia EU:n lainsäädännössä, johdanto-osan 26 kappaletta on tulkittava suppeasti. Sitoumuksissa todetaan, että mikäli Fiat perustelee kieltäytymistä teknisten tietojen antamisesta riippumattomille korjaamoille vetoamalla kyseiseen poikkeukseen, sen on sitouduttava varmistamaan, että tiedot rajoittuvat johdanto-osan 26 kappaleessa kuvatun suojan antamiseksi tarvittaviin tietoihin. Sitoumusten mukaan sen on myös varmistettava, että tietojen puute ei estä riippumattomia korjaamoita harjoittamasta muita kuin johdanto-osan 26 kappaleessa mainittuja toimia, mukaan luettuina sähköisiä moottorin ohjausyksiköitä, turvatyynyjä, turvavöiden esikiristimiä ja keskuslukitusjärjestelmiä koskevat korjaukset.